internet vaartha 398 Views
హైదరాబాద్‌ : ప్రపంచంలోనే టైర్‌ టెక్నాలజీ అగ్రగామి మిచెలిన్‌ దేశంలో ప్రీమియం రోడ్‌రేంజ్‌ మౌంటెన్‌ బైక్‌రేంజి, సిటీ ట్రెక్కింగ్‌ రేంజ్‌ అధునాతన టైర్లను మార్కెట్లకు విడుదలచేసింది. కంపెనీ డైరెక్టర్‌ప్రదీప్‌ జి థాంపి మాట్లాడుతూ ప్రీమియం సైకిల్‌ మార్కెట్‌ గణనీయంగా వృద్ధి చెందిందని, ఆరోగ్యంపై పెరుగు తున్న అవగాహనతో లీజర్‌, సాహసకృత్య కార్యకలాపాలుగా సైక్లింగ్‌ ప్రాచుర్యంలోనికి వచ్చిందని అన్నారు. ఈ విభాగంలో ఏటా 25-30శాతం వార్షిక వృద్ధి ఉంటుందని ఆయన అంచనా వేసారు. స్పోర్ట్స్‌ రైడింగ్‌ కోసం రోడ్‌రేంజ్‌ విడుదలచేశామన్నారు. అత్యంత సామర్ధ్యం కోరుకునేవారికోసం మిచెలిన్‌ ప్రొ ఎండ్యూ రెన్స్‌, అలాగేమిచెలిన్‌ లిథియన్‌ 2, మిచెలిన్‌డైనమిక్‌ స్పోర్ట్స్‌ రోడ్‌ అనే వివిధ కేటగిరీల టైర్లు భారత్‌లో సైక్లిస్టులకు ఎంతో అనువుగా ఉంటాయని థాంపీ వెల్లడించారు. మిచెలిన్‌ సైకిల్‌ టైర్లు అన్నిస్టోర్లలోను లభిస్తాయి. ట్యూబ్‌ ధరలురూ.690నుంచి 2699ల వరకూ ఉన్నాయి.